Humphrey

Humphrey er et svært sjeldent engelsk mannsnavn. Navnet har normannisk og norrøn opprinnelse og er dannet av ledd som betyr «bjørnunge» og «fred». Humphrey er også brukt som etternavn.

Etymologi
Humphrey er en engelsk form av normanniske Hunfrid. Húnrøðr var en norrøn form av navnet. Navnet er dannet av húnn, «bjørnunge», og friðr, «fred». Hunfrith var en gammelengelsk form av navnet.

Humfred og Omfred er norske former av navnet.

Utbredelse
Húnrøðr er ikke kjent brukt i noen runeinnskrifter fra vikingtiden, så navnet var neppe blant de mest brukte i Norden på den tiden.

Humphrey ble introdusert i England av normannerne, og dette navnet tok over for gammelengelske Hunfrith. Humphrey var et vanlig navn i England på 1200-tallet, og igjen fra 1500- til 1700-tallet. Navnet har siden vært mindre brukt.

Den norske formen Omfred er kjent brukt i Norge fra tidlig på 1700-tallet, og var mest brukt på Ørlandet. Humphrey har vært svært lite brukt i USA etter 1800-tallet.

Humphrey er i dag et sjeldent navn.

|}

Kjente personer med navnet
Personene i listen er ordnet kronologisk etter fødselsår.
Humphrey IV av Toron (ca. 1166 – før 1197), engelsk korsfarer
Humphrey de Bohun, 4. jarl av Hereford (1276–1322), engelsk jarl
Humphrey de Bohun, 7. jarl av Hereford (1342–1373), engelsk jarl
Humphrey O'Leary (1886–1953), newzealandsk høyesterettsjustitiarius
Humphrey Bogart (1899–1957), amerikansk skuespiller
Humphrey Guinness (1902–1986), britisk polospiller 
Humphrey Carpenter (1946–2005), engelsk forfatter 
Humphrey Campbell (født 1958), nederlandsk-surinamsk vokalist

Annen bruk av navnet
Humphreys County i Mississippi, amerikansk fylke
Humphreys County i Tennessee, amerikansk fylke

Referanser

Eksterne lenker

Mannsnavn

en:Humphrey